**Vyhradené technické zariadenia**

Vyhradené technické zariadenia podľa Vyhlášky č. 508/2009 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia (VTZ).

Postupne si prejdeme **4 hlavné skupiny VTZ** – tlakové, zdvíhacie, elektrické a plynové. Požiadavky na bezpečnosť technických zariadení určuje zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších prepisov.

**1. Tlakové zariadenia**

Tlakovým zariadením rozumieme teleso, ktoré je skonštruované a zhotovené tak, aby v ňom mohla byť umiestnená tekutina pod tlakom. Tlakové zariadenie môže pozostávať aj z viac ako jednej komory. Patria sem napríklad **kotle, nádoby, potrubia a bezpečnostné zariadenia**.

**2. Zdvíhacie zariadenia**

Najčastejšími zdvíhacími zariadeniami sú **žeriavy, pohyblivé pracovné plošiny, výťahy, pohyblivé schody, lyžiarske vleky.**

**3. Elektrické zariadenia**

Vyhradené technické zariadenia elektrické sú **technické zariadenia na výrobu alebo premenu elektrickej energie, elektrické siete a elektrické inštalácie.**

**4. Plynové zariadenia**

Plynové zariadenia sú **zariadenia pracujúce s nebezpečnými plynmi**(napríklad metán, vodík, dusík, oxid uhličitý, kyslík, čpavok,…). Medzi najbežnejšie patria **zariadenia na výrobu plynov** a úpravu jeho zloženia, zariadenia na **skladovanie plynov a plnenie nádob** na dopravu plynov, **tlakové a kompresorové stanice**, rozvody plynu a iné.

**Úlohy**

1. Doštudovať si rozdelenie jednotlivých vyhradených technických zariadení – kategórii A, B, C – vedieť uviesť jednoduché príklady.
2. Kto môže vyrábať a kto môže opravovať vyhradené technické zariadenia – požiadavky na výrobcu a oprávcu VTZ.
3. Naštudovať pojem odborná prehliadka, odborná skúška, úradná skúška, revízia.